《尚湖即事 其一》
明代·丁奉

细草香时蝶舞，平波动处鱼跳。渡客行僧日暮，归云去鸟天遥。

映水明霞似火，乘风急浪如潮。游泳须臾百里，扁舟短剑长箫。

作者简介：丁奉（一四八零—一五四一），字献之，号南湖，明常熟人。正德三年进士，授南吏部主事，晋郎中，以内艰归。居尚湖之滨，寄傲湖山，沈酣六籍。有《南湖留稿》、《南湖逸稿》。